**Molėtų rajono savivaldybės taryba**

**SPRENDIMAS**

**Dėl uab „akordas 1“ PRAŠYMO ATLEISTI NUO nekilnojamojo turto ir žemės nuomos MOKESČIų**

2020 m. rugsėjo    d. Nr.

Molėtai

**Projektas**

 Vadovaudamasi Lietuvos Respublikos vietos savivaldos įstatymo 16 straipsnio 2 dalies 18 punktu, Lietuvos Respublikos nekilnojamojo turto mokesčio įstatymo 7 straipsnio 5 dalimi, Lietuvos Respublikos Vyriausybės 2002 m. lapkričio 19 d. nutarimo Nr. 1798 „Dėl nuomos mokesčio už valstybinę žemę“ 1.8 punktu, Lietuvos Respublikos Vyriausybės 2003 m. lapkričio 10 d. nutarimo Nr. 1387 „Dėl žemės nuomos mokesčio už valstybinės žemės sklypų naudojimą“ 8 punktu, Lietuvos Respublikos Vyriausybės 2020 m. vasario 26 d. nutarimu Nr. 152 „Dėl valstybės lygio ekstremaliosios situacijos paskelbimo“, atsižvelgdama į Molėtų rajono savivaldybės tarybos 2020 m. gegužės 28 d. sprendimą Nr. B1-126 „Dėl atleidimo nuo nekilnojamojo turto, žemės ir valstybinės žemės nuomos mokesčių ar lengvatų suteikimo Molėtų rajono savivaldybėje 2020 metais“ ir apsvarsčiusi UAB „Akordas 1“ 2020 m. kovo 20 d. prašymą Nr. 20-03/20-1,

 Molėtų rajono savivaldybės taryba n u s p r e n d ž i a:

 Atleisti UAB „Akordas 1“ nuo mokesčių už 2020 m. kovo - birželio mėnesius, bendra mokesčių lengvatų suma – 1134,04 Eur, t. y. 33,33 proc. nuo bendros mokesčių sumos metams pagal šiuos mokesčius:

 1. Nekilnojamojo turto mokesčio, bendra mokesčio lengvatos suma – 1046,33 Eur, t. y. 33,33 procento nuo bendros mokesčio sumos metams, už nekilnojamojo turto objektus, esančius adresu: Molėtų r. sav., Dubingių sen., Giraičių k., apmokestinamoji vertė 627885 eurų;

 2. Žemės nuomos mokesčio, bendra mokesčio lengvatos suma – 87,7 Eur, t. y. 33,33 procento nuo bendros mokesčio sumos metams, už šiuos valstybinės žemės sklypus:

 2.1. žemės sklypas, esantis adresu: Molėtų r. sav., Dubingių sen., Giraičių k. 1A, unikalus Nr. 6220-0005-0091, apmokestinamoji vertė 24800 eurų, priskaičiuota mokesčio lengvata – 86,43 Eur;

 2.2. žemės sklypas, esantis adresu: Molėtų r. sav., Dubingių sen., Giraičių k. 6A, unikalus Nr. 6220-0005-0092, apmokestinamoji vertė 1160 eurų, priskaičiuota mokesčio lengvata – 1,27 Eur.

 Šis sprendimas per vieną mėnesį nuo jo įsigaliojimo dienos gali būti skundžiamas Lietuvos administracinių ginčų komisijos Panevėžio apygardos skyriui (Respublikos g. 62, Panevėžys) Lietuvos Respublikos ikiteisminio administracinių ginčų nagrinėjimo tvarkos įstatymo nustatyta tvarka arba Regionų apygardos administracinio teismo Panevėžio rūmams (Respublikos g. 62, Panevėžys) Lietuvos Respublikos administracinių bylų teisenos įstatymo nustatyta tvarka.

Savivaldybės meras